REPUBLIKA HRVATSKA

PRIMORSKO-GORANSKA ŽUPANIJA

OŠ IVANA GORANA KOVAČIĆA

VRBOVSKO

KLASA:406-06/24-01/1

URBROJ:2193-4-01-24-3

Vrbovsko, 5. 11. 2024. godine

Na temelju članka 100. Statuta OŠ Ivana Gorana Kovačića Vrbovsko, ravnatelj škole Anton

Burić, uz suglasnost Školskog odbora od 29. listopada 2024. godine, dana 5. studenog 2024.

godine objavljuje:

**JAVNI POZIV**

za prodaju rabljenog vozila u vlasništvu OŠ Ivana Gorana Kovačića Vrbovsko

# Predmet prodaje – rabljeno vozilo RENAULT KANGOO, ALIZE 1,2 16V

## Podaci o vozilu:

Kategorija vozila: RABLJENO VOZILO – M1 Marka : RENAULT

Tip: KANGOO

Model vozila: ALIZE 1,2 16V

Broj šasije: VF1KCEDEF36817767

Oblik karoserije: ZATVORENI

Datum prve registracije: 01. 12. 2006.

Masa praznog vozila [kg]: 1195 Zapremnina motora [cm3]: 1149

Snaga motora [kW]: 55

Vrsta goriva: BENZIN

Broj sjedećih mjesta:5

Boja vozila: ZELENA

Broj osovina: 2

Broj pogonskih osovina: 1

Kategorija vozila: M1 V.9 EURO 4 Dimenzije pneumatika: 175/65 R14

Broj prijeđenih kilometara: 300 470

Početna cijena utvrđuje se u iznosu: 1.365,00 eura.

# Procijenjena vrijednost

Procijenjena vrijednost rabljenog vozila iz točke 1. ovog Poziva je 1.365,00 eura, temelji se na kataloškoj procjeni vozila Centra za vozila Hrvatske.

# Način dostave cijene ponude

Ponuditelji su za navedeno rabljeno vozilo RENAULT KANGOO, ALIZE 1,2 16V

koje je predmet prodaje iz točke 1. ovog Poziva dužni dati ponudu s izraženom cijenom sukladno Ponudbenom listu– Prilog br.1.

Podnošenje ponude ima značaj prihvaćanja svih uvjeta iz ovog Poziva i ukupne

ponudbene dokumentacije, kao i svih posljedica koje iz toga proizlaze.

# Sudjelovanje i dokazi ponuditelja

Ponuditelji mogu biti fizičke i pravne osobe.

Ponuda za kupnju rabljenog vozila u vlasništvu OŠ Ivana Gorana Kovačića Vrbovsko obavezno mora sadržavati:

* + Popunjen obrazac Ponudbenog lista – (Prilog br. 1)
  + Presliku osobne iskaznice, ukoliko je ponuditelj fizička osoba
  + Izvadak iz upisa u sudski, obrtni ili drugi pripadajući registar ako je ponuditelj pravna osoba.

# Rok za dostavu ponuda

Rok za dostavu pisanih ponuda je **8 dana** od dana objave zaključno sa **13. 11. 2024.**

godine do **12:00** sati. Nema javnog otvaranja ponuda.

# Način dostave ponude

Ponuda se predaje u zatvorenoj omotnici s naznakom: OŠ Ivana Gorana Kovačića Vrbovsko 51326 Vrbovsko, Kralja Tomislava 18-Povjerenstvo za provedbu javnog poziva

s naznakom

**„Javni poziv za prodaju rabljenog vozila – NE OTVARAJ!”.**

Adresa ponuditelja se ispisuje na poleđini omotnice.

# Zakašnjele ponude

Zakašnjele ponude neće se uzimati u obzir i neotvorene će se vratiti Ponuditelju.

Nepotpune i nepravilne ponude, tj. ponude koje ne sadrže traženu popratnu dokumentaciju ili je ista nepravilna, neće se uzimati u razmatranje.

# Jamstvo

Ponuditelji su obavezni Prodavatelju s ponudom dostaviti i jamstvo za ozbiljnost ponude u obliku dokaza o uplati pologa na račun Prodavatelja na iznos 3% od početne cijene i iznosi 40,95 EUR.

## Uplata novčanog pologa

Ponuditelj uplaćuje novčani polog (jamstvo) na račun OŠ Ivana Gorana Kovačića Vrbovsko

isto uplaćuje sa slijedećim podacima:

IBAN: HR3424020061100109008

model: HR00, s pozivom na broj – OIB ponuditelja

svrha uplate: jamstvo za ozbiljnost ponude za rabljeno vozilo.

## Naplata jamstva

Jamstvo za ozbiljnost ponude biti će vraćeno po završetku pregleda i ocjene ponuda.

Jamstvo za ozbiljnost ponude Prodavatelj neće vratiti u slučaju:

* + - ako Ponuditelj opozove ili izmijeni svoju ponudu poslije roka za dostavu ponuda, a tijekom roka valjanosti (opcije) ponude,
    - dostavljanja neistinitih podataka u smislu članka 4. Poziva,
    - da odabrani Ponuditelj odbije zaključiti kupoprodajni Ugovor pod uvjetima iz ovog Poziva,
    - ako odabrani Ponuditelj u ugovorenom roku ne uplati ugovorenu cijenu na račun OŠ Ivana Gorana Kovačića Vrbovsko,
    - ako odabrani ponuditelj u ugovorenom roku ne preuzme vozilo koje je predmet prodaje temeljem ovog Poziva.

# Kriterij za odabir

Kriterij za odabir najpovoljnije ponude bit će najviša cijena. Najpovoljnijom ponudom će se smatrati ponuda s najvišom cijenom za vozilo koje se nudi na prodaju.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom smatrat će se ona ponuda koja je prije zaprimljena.

# Pravila dostave dokumenata u ponudi

Sve dokaze navedene pod točkom 4. ovog Poziva, ponuditelji mogu dostaviti u izvorniku, ovjerenoj, odnosno neovjerenoj preslici.

U slučaju postojanja sumnje u istinitost podataka navedenih u dokumentima koje je ponuditelj dostavio, prodavatelj može radi provjere istinitosti podataka od ponuditelja zatražiti da u primjerenom roku dostavi izvornike i/ili ovjeren preslike tih dokumenata i/ili se obratiti izdavatelju dokumenta i/ili nadležnim tijelima.

# Uvid u predmet prodaje i dodatne informacije

Uvid će se potencijalnim ponuditeljima omogućiti u toku redovnog radnog vremena od 8:00 do 12:00 sati, uz prethodnu najavu na broj telefona 051 875 263, na adresi: 51326 Vrbovsko, Kralja Tomislava 18, sve do isteka roka za dostavu ponuda.

Vozilo se prodaje po načelu „viđeno-kupljeno“. Reklamacije na kupljeno vozilo se ne priznaju.

# Obavijest o odabiru ponuditelja

Svi ponuditelji bit će pismenim putem obaviješteni o rezultatima natječaja u roku od 8 dana od dana otvaranja ponuda na e-mail adrese Ponuditelja naznačene u ponudi.

Po zaprimanju obavijesti o izboru najpovoljnijeg ponuditelja, ponuditelj je dužan najkasnije u roku od 5 dana pristupiti sklapanju ugovora o kupoprodaji s OŠ Ivana Gorana Kovačića Vrbovsko te uplatiti cjelokupni ponuđeni iznos kupoprodajne cijene, umanjen za iznos uplaćene jamčevine.

Sve troškove vezane za prijenos prava vlasništva, poreze, eventualne pristojbe i

javnobilježničke usluge snosi kupac.

Ako najpovoljniji ponuditelj ne uplati preostali iznos kupoprodajne cijene ili ne pristupi sklapanju kupoprodajnog ugovora u utvrđenom roku, smatrat će se da je odustao od ponude te gubi pravo na povrat uplaćene jamčevine. Kupoprodaja vozila će se ponuditi sljedećem najpovoljnijem ponuditelju. Ponuditelj koji povuče svoju ponudu nakon otvaranja ponuda gubi pravo na povrat jamčevine.

# Ostale napomene

Prodavatelj zadržava pravo na izmjene ovog Poziva na dostavu ponuda, o čemu će pravovremeno obavijestiti sve potencijalne ponuditelje putem službene stranice OŠ Ivana Gorana Kovačića Vrbovsko - <https://os-igkovacic-vrbovsko.skole.hr> na kojoj je objavljen i Javni poziv na dostavu ponuda, te ukoliko se ukaže potreba i u interesu potencijalnih ponuditelja, produljiti rok za dostavu ponuda.

Prodavatelj zadržava pravo u svakom trenutku odustati od ovog Poziva na dostavu ponuda za prodaju rabljenog vozila, kao i prodaje rabljenog vozila.

Na postupak provedbe prodaje kao i na odabir najpovoljnijeg ponuditelja žalba nije dopuštena.

Prodavatelj zadržava pravo poništiti ovaj postupak prodaje u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

## Privitak: Ponudbeni list

## Povjerenstvo za provedbu javnog poziva